Il-Parlament Ewropew, il-Kunsill u l-Kummissjoni Ewropea llejla laħqu qbil politiku dwar ir-regoli l-ġodda li se jippermettu li d- data trid tinħażen u tiġi pproċessata fl-UE kollha mingħajr restrizzjonijiet mhux ġustifikati. Ir-regoli l-ġodda se jappoġġaw ukoll il-ħolqien ta' ekonomija kompetittiva tad-data fis-Suq Uniku Diġitali. Il-Viċi President għas-Suq Uniku Diġitali Andrus Ansip qal: “Restrizzjonijiet fuq il-lokalizzazzjoni tad-data huma sinjali ta' protezzjoniżmu li m'hemmx posthom f'suq uniku. Wara ll-moviment liberu tal-persuni, tal-prodotti, tas-servizzi u tal-kapital, b'dan il-ftehim għamilna l-pass li jmiss għall-fluss liberu tad-data mhux personali biex nixprunaw l-innovazzjonijiet teknoloġiċi u l-mudelli l-ġodda tan-negozju u noħolqu Netwerk Ewropew tad-data spazjali għal kull tip ta' data.” Il-Kummissarju għall-Ekonomija u s-Soċjetà Diġitali, Mariya Gabriel, żiedet: “Id-data hija s-sinsla tal-ekonomija diġitali tal-lum u din il-proposta se tgħin biex jinbena spazju komuni Ewropew għad-data. L-ekonomija tad-data Ewropea tista' ssir mutur qawwi għat-tkabbir, toħloq impjiegi ġodda u toffri mudelli ġodda tan-negozju u opportunitajiet tal-innovazzjoni. B'dan il-ftehim ninsabu pass eqreb lejn it-tlestija tas-Suq Uniku Diġitali sa tmiem l-2018.” Ir-regoli l-ġodda se jneħħu l-ostakoli li jxekklu l-fluss liberu tad-data, u jagħtu spinta lill-ekonomija tal-Ewropa billi jiġġeneraw tkabbir stmat sa 4 % tal-PDG sal-2020. Ir-regoli l-ġodda dwar il-fluss liberu tad-data mhux personali ser: Il-miżuri maqbula huma konformi mar-regoli eżistenti għall-moviment liberu u għall-portabbiltà tad-data personali fl-UE. Il-kuntest Il-Kummissjoni ppreżentat qafas għall-fluss liberu tad-data mhux personali f'Settembru 2017 bħala parti mid-Diskors dwar l-Istat tal-Unjoni tal-President Jean-Claude Juncker sabiex jiġi sfruttat il-potenzjal kollu tal-Ekonomija tad-Data Ewropea. Din tħabbret bħala waħda mill-azzjonijiet ewlenin fl-analiżi ta' nofs it-terminu tal-istrateġija dwar is-Suq Uniku Diġitali. Għal aktar tagħrif Qafas għall-fluss liberu tad-data mhux personali fl-UE – Mistoqsijiet u Tweġibiet Skeda informattiva: Il-fluss liberu tad-data mhux personali Skeda informattiva: L-ekonomija tad-data fl-UE Ir-Regolament dwar il-Fluss Liberu tad-data mhux personali Konsultazzjoni Pubblika dwar l-Ekonomija tad-Data: ġabra fil-qosor Is-Suq Uniku Diġitali: Studju dwar restrizzjonijiet fuq lokalizzazzjoni tad-data Il-Komunikazzjoni “L-analiżi ta' nofs it-terminu tal-implimentazzjoni tal-Istrateġija dwar is-Suq Uniku Diġitali” ta' Mejju 2017